สวัสดีค่ะหนูเจ็บหน้าอกข้างซ้ายมากเลยค่ะถูกก้อไม่ได้ค่ะไม่ได้ยกของหรือทำอะไรเลยจู่ๆก้อเจ็บค่ะต้องทำยังไงบ้างค่ะคุณหนูกลัวจะเป็นมะเร็งเต้านมค่ะ.. ขอบค่ะ
สวัสดีค่ะอาการเจ็บหน้าอกเกิดได้จากหลายสาเหตุ ดังนี้ เกิดจากผนังทรวงอก เช่น กล้ามเนื้อ หรือกระดูกบริเวณอกมีอาการอักเสบ ซึ่งมักมีอาการเจ็บขณะยกของ หรือเคลื่อนไหวร่างกาย นอกจากนี้ยังอาจเกิดจากอีกหลายสาเหตุ ดังนี้ การติดเชื้อบางอย่างบริเวณผิวหนัง สาเหตุจากปอด เช่น ปอดอักเสบ เกิดจากทางเดินอาหาร เช่น กรดไหลย้อน เกิดจากหัวใจ ได้แก่ กล้ามเนื้อหัวใจขาดเลือด เยื่อหุ้มหัวใจอักเสบ ภาวะหัวใจวาย สาเหตุทางด้านจิตใจ เช่น ภาวะกังวล โรคแพนิค (Panic) เป็นต้นส่วนอาการของมะเร็งเต้านมที่พบบ่อยมากที่สุดคือ มีก้อนเนื้อในเต้านมหรือก้อนที่รักแร้ค่ะ ที่โดยมากแล้วมักไม่มีอาการเจ็บ โดยมีปัจจัยเสี่ยง เช่น อายุมาก มีพันธุกรรมมะเร็งเต้านมในครอบครัว มีการใช้ฮอร์โมนเพศหญิงเป็นเวลานาน เป็นต้น ซึ่งในกรณีนี้มีโอกาสน้อยค่ะแนะนำว่า หากยังมีอาการ ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ